ਅਦੂਰ ਭਵਾਨੀ
ਅਦੂਰ ਭਵਾਨੀ (1927 – 25 ਅਕਤੂਬਰ 2009) ਮਲਿਆਲਮ ਸਿਨੇਮਾ ਵਿੱਚ ਇੱਕ ਭਾਰਤੀ ਅਭਿਨੇਤਰੀ ਸੀ ਜੋ ਕਿ ਰਾਮੂ ਕਰਿਆਤ ਦੁਆਰਾ ਨਿਰਦੇਸ਼ਤ ਨੈਸ਼ਨਲ ਅਵਾਰਡ ਜੇਤੂ ਫ਼ਿਲਮ ਚੇਮੀਨ (1965) ਵਿੱਚ ਆਪਣੀ ਭੂਮਿਕਾ ਲਈ ਸਭ ਤੋਂ ਵੱਧ ਜਾਣੀ ਜਾਂਦੀ ਸੀ। ਉਸ ਨੇ ਲਗਭਗ 450 ਫ਼ਿਲਮਾਂ ਵਿੱਚ ਕੰਮ ਕੀਤਾ ਸੀ ਜਿਸ ਵਿੱਚ ਮੁਦੀਯਾਨਯਾ ਪੁਥਰਨ, ਥੁਲਾਭਰਮ, ਕਾਲੀਚੇਲੰਮਾ, ਅਤੇ ਅਨੁਭਵਾਂਗਲ ਪਾਲੀਚਕਲ ਸ਼ਾਮਲ ਹਨ। ਉਸ ਦੀ ਆਖਰੀ ਫ਼ਿਲਮ ਕੇ. ਮਧੂ ਦੁਆਰਾ ਨਿਰਦੇਸ਼ਿਤ ਸੇਥੁਰਮਾ ਅਈਅਰ ਸੀਬੀਆਈ ਸੀ। ਉਹ ਇੱਕ ਸਟੇਜ ਅਦਾਕਾਰਾ ਵੀ ਸੀ ਅਤੇ ਪ੍ਰਸਿੱਧ ਥੀਏਟਰ ਗਰੁੱਪ ਕੇਪੀਏਸੀ ਨਾਲ ਜੁੜੀ ਹੋਈ ਸੀ। ਭਵਾਨੀ ਦਾ ਜਨਮ ਤ੍ਰਾਵਣਕੋਰ ਦੇ ਅਦੂਰ ਵਿੱਚ ਹੋਇਆ ਸੀ। ਉਸ ਦੀ ਭੈਣ, ਅਦੂਰ ਪੰਕਜਮ, ਇੱਕ ਮਲਿਆਲਮ ਫ਼ਿਲਮ ਅਦਾਕਾਰਾ ਵੀ ਸੀ। ਅਦੂਰ ਭਵਾਨੀ ਦੀ ਮੌਤ 25 ਅਕਤੂਬਰ 2009 ਨੂੰ ਹੋਈ।